Det gik mandag eftermiddag galt, da en mand i Skagen ville skille sig af med sit affald ved at brænde det.

Hvis turen på på genbrugspladsen med affaldet virker uoverskueligt, er der andre metoder, der kan tages i brug, hvis man skal af med sine madrester og gamle mælkekartoner. Det har været arbejdssætningen for en mand i Skagen, der mandag eftermiddag forsøgte at brænde sit affald væk. Det gik dog ikke helt som manden håbede. For klokken 15.10 fik Nordjyllands Politi en melding om, at der var udbrudt en naturbrand i området. - Det er løbet løbsk for ham, og så har det spredt sig til nogle lyngarelaer. Der er gået cirka 300 kvadratmeter op i røg, fortæller vagtchef ved Nordjyllands Politi Poul Fastergaard. Brandvæsnet er mandag eftermiddag stadig i gang med efterslukningen i området. Men udover brandvæsnet kan manden se frem til at få besøg af politiet. - Vi er på vej derop. Vi skal lige have snakket med ham, når det går så galt, som det gør, fortæller Poul Fastergaard.